డాబర్ ఇండియా భారీ విస్తరణ కార్యక్రమాలు
Hanumantha Reddy| Last Modified      సోమవారం,  4 ఆగస్టు 2008 (16:56 IST)
ప్రముఖ వినియోగదారుల ఉత్పత్తి సంస్థల్లో దిగ్గజమైన డాబర్ ఇండియా కంపెనీ దేశవ్యాప్తంగా భారీ విస్తరణ కార్యక్రమాలను చేపట్టింది. ఇందుకోసం సుమారు రూ. 250 కోట్ల పెట్టుబడిని వెచ్చించనుంది. పై స్థాయి వినియోగదారుల వస్తు తయారీ కేంద్రంలో గ్రీన్‌ఫీల్డ్ సౌకర్యాలు.. మరియు ఇప్పటికే ఉన్న ప్లాంట్లను మరింత విస్తృతం చేయడం వంటి కార్యక్రమాల కోసం ఈ పెట్టుబడిని డాబర్ ఇండియా కంపెనీ వినియోగించనుంది.
ఈ విస్తరణలో భాగంగా డాబర్ వినియోగదారుల మరియు ఆరోగ్య ఉత్పత్తుల ధరలను పెంచాలని ప్రణాళిక చేసినట్లు డాబర్ ఇండియా తెలిపింది. వచ్చే ఆర్థిక సంవత్సరంలోగా సుమారు రూ. 150 కోట్ల పెట్టుబడితో ఓ ఉత్పత్తి కేంద్రాన్ని ఏర్పాటు చేయాలని నిర్ణయించినట్లు డాబర్ ఇండియా కంపెనీ ఛీఫ్ ఎగ్జిక్యూటివ్ అధికారి సునీల్ దుగ్గాల్ తెలిపారు. అయితే కంపెనీ ప్రణాళిక చేసిన గ్రీన్‌ఫీల్డ్ సౌకర్యాలనుద్దేశించి ఆయన ఏ వివరాలు వెల్లడించలేదు.
విశ్వసనీయ వర్గాల సమాచారం ప్రకారం కొండ ప్రాంతంలో ఉన్నటువంటి రాష్ట్రంలో కొత్త ప్లాంటును ఏర్పాటు చేసే అవకాశాలున్నాయని తెలిసింది. తద్వారా పన్ను విషయంలో కాస్తంత వెసలుబాటు లభిస్తుందన్నది కంపెనీ అభిప్రాయంగా ఆ వర్గాలు తెలిపాయి. ఇంకా విస్తరణ కార్యక్రమాల్లో భాగంగా ఆయుర్వేద చర్మ రక్షణ స్థాయి ఉత్పత్తులను కూడా చేపట్టనున్నారని ఆ వర్గాలు పేర్కొన్నాయి.
సంబంధిత వార్తలు